
Riigihanke „Narva koolieelse lasteasutuse Pingviin hoonete ning 

territooriumi heakorrastamise rekonstrueerimistööd” (119537) 

hanketeate ja hankedokumentide muutmine
1. Asjaolud ja menetluse käik
Narva Linnavalitsuse 29.06.2010 korraldusega nr 837-k otsustati algatada riigihanke „Narva koolieelse lasteasutuse Pingviin hoonete ning territooriumi heakorrastamise rekonstrueerimis-tööd“ avatud hankemenetlus ning kinnitati juurdelisatud hankedokumendid. Hankemenetluse kestel on tekkinud vajadus muuta hanketeadet ja selle aluseks olevaid hankedokumente.
01.07.2010 avaldati riiklikus riigihangete registris hanketeade riigihankes „Narva koolieelse lasteasutuse Pingviin hoonete ning territooriumi heakorrastamise rekonstrueerimistööd“ (viitenumbriga 119537). Hankemenetluse käigus pöördus hankija poole hankemenetlusest huvitatud isik ettepanekuga kohendada pakkujate viimase kolme majandusaasta (2007-2009) ehitustööde netokäibe arvutamise metoodikat. Taotluse menetlemisel selgus, et laekunud ettepanek on hankijale vastuvõetav. Lisaks eelöeldule on hanketeates ja hankedokumentides sätestatud tähtaegade ja tähtpäevade muutmisel arvestatud teistelt riigihankes osalemisest huvitatud isikutelt laekunud selgitustaotluste- ja ettepanekutega.
Vastavalt RHS § 39 lg-le 1 peab hankija kontrollima, kas pakkuja või taotleja majanduslik ja finantsseisund ning tehniline ja kutsealane pädevus vastavad hanketeates esitatud kvalifit-seerimise tingimustele. Kvalifitseerimise tingimused peavad olema piisavad pakkuja või taotleja hankelepingu nõuetekohase täitmise võime tõendamiseks ning vastavad ja proport-sionaalsed hankelepingu esemeks olevate asjade, teenuste või ehitustööde olemuse, koguse ja otstarbega.

Muudatused HD p-des 2.4.1; 11.6.; 11.10 [vastavalt HT p-des III.2.1) 4.1.; IV.3.4) ja IV.3.8)] ning HT p-s IV.3.3) on eeskätt tehnilist laadi. HD p-i 3.1.1. / HT p-i III.2.2) muutmine puudutab pakkujate majanduslikule ja finantsseisundile esitatavaid nõudmisi.
(a) HD p-i 2.4.1 järgi ei või riiklike maksude võlgnevuse puudumise kinnituse tõend olla vanem kui 5 päeva pakkumuse avamise kuupäevast arvates. Seejuures MKS § 14 lg 7 koha-selt väljastatakse tõendid alles viie tööpäeva jooksul taotluse saamisest arvates. Huvitatud isiku pöördumisele vastates on hankija jõudnud järeldusele, et HD p-s 2.4.1 / HT p-s III.2.1) 4.1. sätestatud riiklike maksutõendite 5-päevane vanusenõue võib osutuda ebaproportsionaal-seks, mistõttu riiklike maksutõendite vanuse nõuet tuleks muuta 5 päeva asemel 10 päevaseks. 
(b) Hankemenetluse tähtaegadega seotud muudatused puudutavad HT p-i IV.3.3) [HD-de taotlemise või nendele juurdepääsu tähtpäev] + HD p-i 11.6 / HT p-i IV.3.4) [pakkumuste esitamise tähtpäev] + HD p-i 11.10. / HT p-i IV.3.8) [pakkumuste avamise tähtpäev]. 
Teiste hanketingimuste muutmisega kaasneb pakkumuste esitamise ja avamise tähtpäeva-de muutmine (RHS § 36 lg 4). RHS § 35 lg 9 võimaldab hankijal igal ajal enne senist pakku-muste esitamise tähtpäeva pakkumuste või hankemenetluses osalemise taotluste esitamise tähtaega  pikendada ja vajaduse korral sellest tulenevalt muuta ka pakkumuste avamise aega. Tulles vastu huvitatud isiku ettepanekule, peab hankija võimalikuks muuta pakkumuste esitamise kellaaega senise 09.00 asemel 09.30-ks.
 

(c) Sisulised muudatused. Hankija soovib muuta HD p-s 3.1.1. / HT p-s III.2.2) pakkuja majanduslikule ja finantsseisundile seatud nõudmisi (pakkuja viimase kolme majandusaasta ehitustööde netokäibe arvutamise aluseid). Iga-aastase 30 milj kr suuruse ehitustööde neto-käibe asemel piisab viimase kolme majandusaasta (2007-2009) summeeritud netokäibest, mis peab olema vähemalt 90 milj kr.
Nimetatud muudatus on vajalik ehitustööde kaubaturul olemasoleva konkurentsi efektiivseks ärakasutamiseks, s.t potentsiaalsete pakkujate ringi laiendamiseks. Üksnes kaubaturul olemas-oleva konkurentsi efektiivne ärakasutamine tagab hankemenetluse lõppeesmärgi – avalike vahendite säästliku ja otstarbeka kasutamise – saavutamise. 2009. aasta majanduskriis tabas kõige rängemalt just kinnisvara- ja ehitussektorit. Lisaks üleüldisele majandussurutisele viis ehitussektoris tegutsevate ettevõtjate käibed alla ka avaliku sektori tellimuste järsk vähene-mine (seda vähemalt osaliselt VLES §-ga 81 KOV-idele kehtestatud laenukeelust põhjusta-tult). Seega on selge, et ehitustöövõtjate iga-aastaste käibenumbrite kõikumise põhjuseks pole üldjuhul mitte ettevõtjate suutmatus tagada stabiilset majandustegevust, vaid makromajandus-likud mõjutegurid. 
Hankija on seisukohal, et 90 milj kr-ne summaarne käibenõue on proportsionaalne ning vas-tab hankelepingu esemele, olles seega hankelepingu nõuetekohase täitmise suutlikkuse tõen-damiseks piisav. Asjaolu, et 2009. aastal ei suutnud ehitustöövõtja, ühena paljude seast, HD p-s 3.1.1. / HT p-s III.2.2) [selle algses redaktsioonis] ette antud miinimumi täita, ei pruugi tähendada, et selline pakkuja pole suuteline käesoleva riigihanke esemeks olevaid ehitustöid nõuetekohaselt teostama. 
Lähtudes eeltoodust ning juhindudes RHS 39 lg 1 lausest II on relevantne muuta kvalifitseeri-mise tingimusi selliselt, et hankes saaksid osaleda ka need ettevõtjad, kelle käive 2007-2008 ületas 30 milj kr, kuid 2009. aastal jäi sellele alla - s.t taotletava eesmärgi saavutamiseks (han-kelepingu nõuetekohase täitmise suutlikkuse kontrollimiseks) on proportsionaalne küsida pakkujatelt eelneva kolme majandusaasta ehitustööde summeeritud netokäivet, mis peab vastama vähemalt 90 milj kr-le. Lisaks eeltoodule vajaks äramärkimist, et HD p-i 3.1.1. / HT p-i III.2.2) muutmine (kvalifitseerimistingimuste leevendamine) ei saa rikkuda ühegi huvita-tud isiku seadusega kaitstud subjektiivseid õigusi - ükski esialgse hanketeate alusel kvalifit-seerimise tingimustele vastav pakkuja ei saa jääda tehtud muudatuste tõttu kvalifitseerimata. Vastupidi: muudatused annavad võimaluse huvitatud isikutele, kes esialgsete tingimuste kohaselt ei kvalifitseeruks, esitada konkurentsivõimeline pakkumus.

Kuna ehitustööde tellimine toimub Euroopa Struktuurifondidest rahastatava projekti „Lasteaia aadressil Mõisa 1A, Narva, rekonstrueerimine” raames, on ülalnimetatud muudatused eelne-valt kooskõlastatud meetme rakendusüksusega (EAS-iga).
2. Õiguslikud alused

Vastavalt RHS § 36 lg-le 1 võib hankija muuta hanketeadet või hankedokumente igal ajal enne hanketeates määratud pakkumuste või hankemenetluses osalemise taotluste esitamise tähtpäeva. Hanketingimuste muutmise täpsem kord on sätestatud RHS § 36 lg-tes 3-4. 
Narva Linnavalitsuse 08.03.2006.a määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Kuna Narva Linnavalitsus kinnitab ka hankedokumendid, tuleb hanketingimuste muutmine otsustada samas menetlus-korras, millega hankedokumendid kinnitati. Seega kuulub hanketingimuste muutmisotsustuse tegemine Narva Linnavalitsuse pädevusse.
3. Otsus
3.1. Kinnitada riigihanke „Narva koolieelse lasteasutuse Pingviin hoonete ning territooriumi heakorrastamise rekonstrueerimistööd” (119537) hankedokumendid uues redaktsioonis (lisatud).
3.2. Hankemenetlusega seotud toiminguid tegema volitatud isikul korraldada hanketeate muutmine, vastavalt hankedokumentide uuele redaktsioonile.
4. Rakendussätted

4.1. Korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

